Wir nachgenempten, der ratte zù Lauffemberg, collatores, vˀwalter und lyher der cappellanye des altars sant Peters und sant Paulus
der meren statt Lauffemberg und Johan̄es Symon, priester und jetz der selben phruͦnd und altars cappelan, beken̄ent offenlich mitt disem brieff,
das wir nach guͤter, zytlicher vorbetrachtūg in dem selben namen ouch fùr die selbe phruͦnd und uns und alle unser nachkomen, die wir ouch mitt uns
harzù vestenklich vˀbindent, der phruͦnd nutz damitt ze fùrdren mitt gunst, wissen und gehelle des erbern herˀ Friderich Waͤrrers, unsers kirchhern, recht
und redlich, eins staͤtten, vesten und ewigen kouffs vˀkoufft und ze kouffende geben hand in alle wys, form und mass, wie dieser kouff von recht odˀ gewonheit aller krefftigklichost bestan sol und mag den erwirdigen, geistlichen frowen, der abtissin und gemeinē convent frowen des wirdigen gotzhus zuͦ
Kûngsfelden, unsern besonder gnaͤdigen frowen, den achtenden teil des vars zuͦ Froͤidnow mitt aller nutzūg, zùgehoͤrd und gerechtigkeit, wie dan̄ das bishar an die selbe phruͦnd gehoͤrt und ein cappellan genossen gehept hatt, fùr fry, ledig unvˀkùmbert. und hand ouch dieselben, unser gnaͤdig frowen von Kûngsfelden, disen kouff von uns getan inen selbs, irem gotzhus und allen iren nachkomen zù Kûngsfelden, umb und fùr zentzig und zwen guͤtt und genaͤm
Rinsch guldin, die wir, der obgn̄t ratte, beken̄ent, also bar ingenomen und derselben phruͦnd mitt irm, des obgn̄t₎ cappellans wissen und willen ze merē nutz
bewendt und angeleit habent. harūb so setzen wir fùr uns und unser nachkomen ouch einē jegklichē der selben phruͦnd cappellan gegenwùrtig und kuͦnfftig die selben von Kûngsfelden, ir gotzhus und ir nachkomē zuͦ Kûngsfelden des obgn̄t₎ kouffs fùr fry, unvˀkûmbert, als vor stat, in guͤtt nutzlich und ruͤwig
gewalt und gewere also, das sy das hinfùr unser und menglichshalb von unsern und der phruͦnd wegen in̄haben, nutzen, niessen, besitzen, besetzen, entsetzen
und damitt tuͦn und lassen soͤllend und moͤgend, wie inen das eben ist und wol kompt, als mitt andrem irem eignen gùtt, ungevˀlich. und also geloben wir,
die selben vˀkoͤiffer, by unsern guͤten trùwen, fùr uns und unser nachkomē als vor dis kouffs und vˀkoufften guͤtes, wie das vor statt, recht waͤren ze sind und
inen harūb guͤte, redliche, volkomne werschafft ze tùnd, beide in gericht und usswendig, wo, wen̄, wie, gen wem̄ und als dick sy des notturfftig sind odˀ werdēt
und als recht ist an gevˀd und daby, als dan̄ derselben phruͦnd und brieff darub̄ wysende, mer und ander guͤlt und guͤtter damitt begriffend und desshalben hinus
zegebende nit komlich sind, das wir dan̄ den gn̄t₎ von Kûngsfelden ob und wen̄ sy des begerend vidimus oder gloupplich abgeschrifften davon soͤllend
und wellend geben, doch uff iren costen, ouch die selben brieff zù ir notturfft uff ein wider antwûrten lyhen und soͤllend die selben der phruͦnd brieff solichˀ
obgemeldter vˀkoufften gerechtigkeit, gùlt und teilhalb der phruͤnde ✳ uns ✳ einem jegklichen cappelan und menglichen wider disen kouff und brieff unhilfflich sunder tod, krafftlos und den gn̄t₎ von Kûngsfelden unschedlich sin, sunder by disem kouff und brieff ewigklich bestan ✳ hettend odˀ fundent, ouch
wir odˀ der phruͦnd cappellan, jetz odˀ hinfùr, einiche brieff, die umb solich gerechtigkeit, gûlt und teil in sunders wisten, der wir doch jetz unwissende
sind, die sòllend wir und unser nachkomen schuldig sin inen hinus ze geben an gevˀd. wir gelobend auch als vor fùr uns und unser ouch der phruͦnd nachkomē
widˀ disen obgn̄t₎ kouff und alles, das diser brieff meldet niemer ze reden, ze komē noch ze tuͦnd noch schaffen noch gehellen getan werden in deheine
wys. und vˀzihend uns ouch harin̄ aller geistlicher und weltichˀ, geschribner und ungeschribner gesetzten, fryheitē, gnaden, gerichten, rechten und mitt
namen aller der dingen, die widˀ disen kouff gesin odˀ gebrucht werden moͤchtend, deheins wegs ongvˀd. und des alles ze warem, offnen urkùnd haben wir,
der obgn̄t₎ ratte, unser stett irer ingesigel offenlich lassen hencken an disen brieff. und ich, gn̄t Friderich Werˀer, kirchherˀ, beken̄, das diser kouff in obgeschribnˀ
mass mitt minem gūst, wissen und gehelle zùgangen und beschlossen ist worden. und des zuͦ merer sicherheit hab ich min ingesigel ouch offenlich gehenckt
an disen brieff. und ze noch merer sicherheit hab ich, obgn̄tˀ Johan̄es Symon, gebetten den wirdigen herˀn, herˀ Heinrichē Tringer, techan zù Frick, sin ingesigel fùr mich ze hencken an disen brieff. dasselb ich, gn̄tˀ Heinrich Tringˀ, techan, beken̄ vō sinr bette wegen mir und minē erben ane schaden getan han.
und ist diser brieff geben uff sant Martins tag des jars nach Cristi gebùrt gezalt thusent vierhundert sechszig und ein jar.